Ziare.

com

Ca si pe 15 septembrie, manifestatia a avut loc in Piata Drepturilor Omului, in fata Turnului Eiffel. Aici au fost afisate bannere in sprijinul celor din Rosia Montana si s-au impartit flyere si explicatii turistilor si parizienilor.Ca si la celelalte iesiri, multi trecatori au fost foarte interesati sa afle care este scopul manifestatiei, iar spre surpriza placuta a tuturor, multi auzisera deja de proiectul de mina de la Rosia Montana si protestele pe care le-a generat.In general, dupa cateva explicatii, reactia trecatorilor era: "Noi cum putem sa ajutam?".Anticipand intrebarea, membrii grupului facebook Rosia Montana Paris au compus o petitie avaaz catre ministerul Culturii in romana, franceza si engleza, prin care semnatarii cer includerea Rosiei Montane in patrimoniul mondial UNESCO.Inaintea protestelor atmosfera intre manifestanti era una de ingrijorare: se vorbea despre sonda de exploatare a gazelor de sist din Vaslui, despre cum o sa afecteze vremea manifestatiile din tara sau despre cum o sa afecteze prezenta vremea urata din Paris.Reactia pozitiva la protest insa a energizat participantii, iar discutiile dupa incheiere s-au invartit mai curand in jurul: "unde iesim data viitoare" si "ce altceva putem sa facem".Intrebati de ce ies la proteste unii din participanti au raspuns direct, visceral aproape, altii au preferat sa-si aleaga bine cuvintele. Iata cateva din raspunsuri:"Suntem romani plecati prin tari straine... dar ne pasa, nu uitam de unde am plecat si vrem un loc unde sa ne intoarcem, un loc curat si fara cianura.""Protestez in solidaritate cu cei din Romania care refuza sa mai accepte ca destinul generatiei noastre si al celor viitoare sa fie controlat de interesele unei clase politice corupte si ale afaceristilor fara scrupule.""Eu ies pentru ca vreau sa las curat dupa mine. Nu pot sa accept sa lasam cianuri copiilor nostri.""Pai eu ies in strada ca nu mi se pare normal ca niste hoti ne vand tara si isi bat joc de darul cel mai pretios pe care il avem, totul ca sa puna mana pe spaga sa aiba bani de cluburi si vile.""De ce merg la proteste? Rosia Montana este acea cauza care ofera coerenta unor miscari pana acum necorelate - poate ca din cauza densitatii nedreptatilor, constiinta umana este fortata spre actiune."In incheiere,, cadru militar in rezerva si unul din cei mai activi protestatari, a tinut sa transmita un mesaj ceva mai lung:"Ies in strada si protestez pentru ca mi-am redobandit acest drept prin demisie, dupa aproximativ 10 ani petrecuti in cadrul Jandarmeriei Romane.Consider ca protestul este unul dintre cele mai importante drepturi cetatenesti, iar cauza salvarii Rosiei Montane e cu siguranta una foarte importanta pentru ideea de viitor pozitiv al Romaniei.Am plecat din Jandarmeria Romana, scarbit fiind de tot ceea ce insemna sistemul in acel moment, de la bataia de joc privind salarizarea, la coruptia celor care o conduceau, fapt care arunca o pata neagra asupra tuturor celor din sistem.Am plecat pentru ca simteam ca nu mai am niciun fel de viitor in calitate de cadru miliar activ atata vreme cat nu atingerea obiectivelor prevazute in Ghidul Carierei Militare sunt criterii pentru a urca in ierarhia militara ci nepotismul si relatiile personale!Simt ca Romania a atins un nivel ingrijorator de scazut al nivelului de trai, al confortului psihic al populatiei; simt ca ultimii 23 de ani au reprezentat un exercitiu continuu de transformare a poporului roman intr-o masa de consumatori, de orice, de produse ieftine si proaste.Sunt absolut sigur ca exista enorm de multi oameni care gandesc la fel, care gandesc ca putem lupta impotriva unui guvern corupt si a intregii clase politice corupte, impotriva tuturor celor care s-au perindat la conducerea tarii, sarind dintr-un partid intr-altul si si-au vazut doar de interesul personal!Deci, Rosia Montana reprezinta pentru mine mult mai mult decat o localitate, mult mai mult decat patru munti si peisaje unice in lume, reprezinta ideea de cauza prin care putem da un alt viitor tarii noastre si generatiilor viitoare. Nu avem niciun drept sa 'terminam' toate resursele Romaniei, in decurs de trei-patru decenii, iar urmasilor nostri sa nu le lasam decat datorii si o tara stearpa. Romania are nevoie de o schimbare radicala, iar asta inseamna si putere de sacrificiu si renuntare la indiferenta si luarea unei pozitii de 'lupta' prin alaturarea cu cei care protesteaza.Consider ca putem lupta pentru tara noastra, oriunde ne-am afla, iar prin acest protest aratam intregii lumi ca inca nu au reusit sa ne dezbine total si vom readuce Romania si ideea de romanism la loc de cinste".